text: [{"text_idx": "#000001", "text": "Lewe 15 na lewenivanua era mai leqa ena dua na vei vanavanai mai Orlando East tavern ena mataka ni Sigatabu."}, {"text_idx": "#000002", "text": "Era sega vakadua ni vakabauta ena i vukivuki nei koya na turaga ka veivana ena gauna e sobu mai kina ena nona motoka ka sega ni dua nai vakatakilakila ni loma ca kei na veivana e bau vakaraitaka."}, {"text_idx": "#000003", "text": "Vakaraitaka edua na dau tauri tukutuku mai na BBC ni levu vei ira na weka era tu ena vanua oya ena gauna e vakayacori kina na veivana era curu bibi tu e valenibula."}, {"text_idx": "#000007", "text": "E ratou tomana tiko ena gauana oqo na tabacakacaka ni ovisa mai kea me ratou vakatakila se ocei dina e vakayacora nai tovo lolovira oqo."}, {"text_idx": "#000008", "text": "Vakaraitaka nonai tukutuku o Thaban Moloi, e dua ka veiliutaki tiko ena nodrai tikotiko vaka Soweto, ni ratou rarawataka vakalevu na balavu ni gauna e tauri iratou na ovisa ni bera ni ratou qai yaco yanii ena vanua e yaco kina na veivanavanai. E taura e 5 na auwa meratou qai yaco yani na ovisa."}, {"text_idx": "#000009", "text": "E vakadomobula , era sega ni kila na cava mera cakava , kevaka meda tu e kea me da raica ni nodra tagi yaso na marama kei na gone ena levu ni nodra domobula."}, {"text_idx": "#000010", "text": "Tukuna o Mr Moloi e yaco tiko na veika oqo ena 11 na kaloko ena bogi ni Siga Vakarauwai ka ratou qai yaco tu yani na ovisa ena 4 na kaloko ena mataka caca ni Sigatabu."}]